Petter Furberg

Petter Furberg (1923–1999) var en norsk industriarbeider og politiker (Ap). Han var stortingsrepresentant, valgt inn for Vestfold, i tre perioder 1969–1981.

 Liv og virke 

Petter Furberg var sønn av garvemster og lokalpolitiker Sven Verner Furberg og Anna (født Larsen). Familien bodde opprinnelig i Sande, men Petter vokste opp i Horten. Broren Sven ble kjemiprofessor.

Etter andre verdenskrig reiste Furberg til sjøs. Senere begynte han å arbeide ved Horten Verft, først som kranfører, og etter videreutdannelse som kalkulatør.

Furberg ble valgt inn i Horten Bystyre i 1953, og fra 1967 satt han også i formannskapet som Arbeiderpartiets gruppeleder. Han ble valgt inn på Stortinget i 1969, og fikk tre perioder. Etter å ha trukket seg tilbake fra partipolitikken i 1981 ble han utnevnt til leder av Riksrevisjonen, noe han var fram til han gikk av med pensjon i 1990.

 Stortingets presidentskap 

 9. oktober 1973 – 30. september 1977 Varasekretær i Lagtinget.

 Stortingskomitéer 
 1969 – 1973 medlem i Landbrukskomitéen
 1973 – 1977 sekretær i Justiskomitéen
 1977 – 1981 sekretær og nestformann i Justiskomitéen

 Referanser 
«Petter Furberg er død i hjembyen Horten etter en tids sykdom». Gjengangeren, 23. juni 1999.

 Eksterne lenker 


Kategori:Stortingsrepresentanter fra Ap
Kategori:Stortingsrepresentanter 1969–1973
Kategori:Stortingsrepresentanter 1973–1977
Kategori:Stortingsrepresentanter 1977–1981
Kategori:Stortingsrepresentanter for Vestfold
Kategori:Norske riksrevisorer
Kategori:Personer fra tidligere Sande kommune i Vestfold
Kategori:Personer fra Holmestrand kommune
Kategori:Personer begravet på Horten kirkegård